מלודי (זמרת)

מלודיה רואיס גוטיירס (בספרדית: Melodía Ruiz Gutiérrez; נולדה ב-12 באוקטובר 1990), הידועה בשם הבמה שלה מלודי, היא זמרת, כותבת שירים, רקדנית ושחקנית ספרדייה; נציגת ספרד באירוויזיון 2025, שהתקיים בבזל שבשווייץ, עם השיר "Esa diva".

מלודי הייתה בת 10 כששירה, "El baile del gorila", הפך לאחד הלהיטים הגדולים ביותר בספרד ב-2001. מאז הוציאה שישה אלבומי אולפן וסינגלים רבים.

 ראשית חייה 
מלודי נולדה ב-12 באוקטובר 1990, בעיירה דוס ארמנאס שבקרבת סביליה שבאנדלוסיה. אביה וכמה מבני משפחתה ניגנו בלהקה מקומית בשם לוס קיוס, הרכב מוזיקלי בסגנון חמישיית הג'קסונים. מלודי החלה ללמוד שירה בגיל צעיר מאוד. כשהייתה בת שש הצהירה בפני אימה כי גמלה בלבה ההחלטה להתמקצע כרקדנית וכזמרת. אימה ניסתה לשכנע את מלודי לוותר על כך, וטענה כי מדובר במקצוע קשה.

 קריירה 
 2001: De pata negra 
אביה של מלודי שלח למפיק המוכר אל פארי הקלטות דמו של קולה. אל פארי התרשם מכישרונה והזמין אותה למדריד להקליט אלבום אולפן. בשנת 2001, בגיל 10, הוציאה את אלבום הבכורה שלה, De pata negra, שהופק על ידי גוסטבו רמודו בחברת ההפקות של אל פארי. הוא יצא לאור דרך חברת התקליטים אפיק ספרד, חברת בת של סוני מיוזיק אנטרטיינמנט ספרד.According to the album booklet.

הסינגל המוביל מהאלבום, "El baile del gorila", שנכתב והולחן על ידי חוסה אנטוניו בניטס סראנו, הפך ללהיט בספרד והגיע ב-21 ביולי 2001 למקום הראשון במצעד הספרדי. הצלחת השיר הפכה את מלודי לילדת פלא בתחום המוזיקה הספרדית. הסינגל השני מתוך האלבום, "De pata negra", יצא בהמשך והגיע בשיאו למקום ה-12 במצעד הפזמונים במדינה.

אלבום הבכורה נמכר בלמעלה מ-500,000 עותקים, ובאוקטובר 2001 תיעד איגוד תעשיית ההקלטות הספרדי את היצירה בתואר פלטינה כפולה על חציית רף 200,000 העותקים במדינה. ב-30 באוקטובר 2001 יצא האלבום גם בארצות הברית ובאמריקה הלטינית. במאי 2002 קיבל תואר זהב מטעם איגוד תעשיית ההקלטות האמריקאי (RIAA). באותה שנה היה מועמד לפרס גראמי הלטיני בקטגוריית "אלבום הילדים הטוב ביותר" בטקס פרסי הגראמי הלטיני ה-3.

 2002–2003 Muévete ו- 
ב-21 בפברואר 2002 הופיעה מלודי בפסטיבל ויניה דל מאר.

ב-10 ביוני יצא אלבומה השני, Muévete, שגם הוא הופק על ידי גוסטבו רמודו.According to the album booklet. הסינגל המוביל, "Muévete", הגיע בשיאו למקום השביעי במצעד הספרדי. האלבום נמכר ב-50,000 עותקים.
ממוזער|מלודי ב-2021
בתחילת 2003 הועמד De pata negra לפרס המוזיקה הלטינית של בילבורד בקטגוריית "אלבום הפופ הלטיני של השנה – אמן חדש".

ב-23 ביוני יצא אלבומה השלישי, , שהופק על ידי לואיס גומס אסקולאר וחוליו סייחאס. הסינגל הראשון מתוכו היה "Será". השיר "Dabadabadá" נכלל בפסקול הספרדי של הטלנובלה הברזילאית Mulheres Apaixonadas, שיצא לאקרנים במרץ 2004. השיר עצמו הגיע למקום התשיעי במצעד הספרדי. האלבום נמכר ב-30,000 עותקים.

בנובמבר השתתפה מלודי בפרויקט Ellas & magia, אלבום DVD של חברת וולט דיסני, הכולל ביצועים מחודשים לשירי נסיכות דיסני על ידי אמנים ספרדים מוכרים, ביניהם פסטורה סולר, מרתה סאנצ'ס ובלפופ. מלודי ביצעה את השיר "No diré que es amor" מהסרט "הרקולס. הכנסות המיזם הוקדשו לקרן הסיוע למאבק בהתמכרויות לסמים.

 2004–2008: Melodía, דיווחים על היעלמותה ו-Los buenos días 
ב-18 באוקטובר 2004 הוציאה מלודי את אלבומה הרביעי, Melodía, שסימן את מעברה לקהל יעד בוגר יותר. האלבום הופק על ידי דנילו באיו וצוות נוסף בניהולו של אימנואלה רופינניו.Unknown magazine. "Melody, de niña a adolescente".Quote: "La niña de la cancion de gorila ya es una adolescente. Con 14 años ha presentado «Melodía», «una evolución hacia una música mas adolescente». En este nuevo trabajo «mezclo muchos estilos y, aunque predominan los ritmos latinos, se fusionan con los sonidos andaluces y árabes»." הסינגל הראשון מתוכו היה "Y ese niño", שנכתב על ידי לוקאס גונסאלס גומס מהצמד "אנדי ולוקאס". האלבום דורג במקום ה-15 במצעד הספרדי עם יציאתו.

באותה שנה שיתפה פעולה עם זמר הטנור היווני מריו פראנגוליס בביצוע הדואט "Cu'mme". השיר נכלל באלבומו השני Follow Your Heart, שיצא לאור ב-9 בנובמבר 2004 בחברת התקליטים סוני קלאסיקל רקורדס.
ממוזער|מלודי ב-2025
בשנת 2005 נעלמה מלודי מחייה הציבוריים, ולאחר שלוש שנים חזרה לפעילות. היעדרותה הובילה לשמועות על מותה, בין היתר בטענה שנהרגה בתאונה אווירית, או שהתאבדה בעקבות דיכאון – טענה שהתבררה כהתייחסות לאישה אחרת עם שם דומה. מלודי הכחישה את השמועות עם צאת אלבומה החמישי, Los buenos días, בשנת 2008.

האלבום Los buenos días הופק על ידי קקו (Queco). עם צאתו הייתה מלודי בת 17, ו-Los buenos días שווק כאלבומה הבוגר הראשון. היא הייתה שותפה לכתיבת כמה מהשירים. הסינגל הראשון, "Te digo adiós", היה בסגנון רומבה פלמנקו מודרנית.

 2009: תחרות קדם האירוויזיון בספרד 
בשלהי 2008 הקליטה מלודי את השיר "Amante de la luna" יחד עם להקת הרקדנים לוס ויוואנקוס. השיר, שנכתב על ידי מנולו קאראסקו ופרננדו ברמודס, התמודד בתחרות הקדם-אירוויזיון של ספרד לשנת 2009.

מלודי ולהקתה דורגו בשלב חצי הגמר, שנערך ב-14 בפברואר 2009, במקום הראשון. בגמר, שהתקיים ב-28 בפברואר 2009, התמודדה לבדה לאחר שהלהקה פרשה. היא סיימה עם מספר נקודות זהה לזה של סוראיה ארנלס עם "La noche es para mí" (22 נקודות), אך הפסידה בעקבות תיעדוף הצבעת הקהל.

 2012–2014: "Ten cuidaíto conmigo" והשתתפות ב-Tu cara me suena 
בשנת 2012 פרסמה מלודי את הסינגל "Ten cuidaíto conmigo" מתוך אלבומה השישי, Mucho camino por andar. באותה שנה עברה לניהול חדש תחת חברת "Serendipity Producciones, S.L".

ב-25 בפברואר 2013 השתתפה מלודי בפרק מיוחד של תוכנית החיקויים Tu cara me suena. היא חיקתה את הזמרת נטליה חימנס וסיימה במקום השני. בהמשך השנה הוציאה גרסת מרנגה לשירה "No sé" יחד עם הראפר די ג'יי פאנה. הווידאו קליפ הרשמי שלו צולם בוונצואלה ובמיאמי. באוקטובר הגיעה למקום הראשון בוונצואלה.
ממוזער|279x279 פיקסלים|מלודי מבצעת את Esa Diva ב-2025
מאותה תקופה עד מרץ 2014 השתתפה בעונה השלישית של Tu cara me suena, שם הגיעה לגמר וסיימה במקום השני. במהלך התוכנית חיקתה אמנים כמו בוני טיילר, קייטי פרי, ריקי מרטין, גלוריה גיינור, שר, גוון סטפני, ליידי גאגא ואחרים.

ב-9 ביוני 2014 יצא אלבומה השישי, Mucho camino por andar, תחת חברת
התקליטים רומבה רקורדס. האלבום, שהוקלט בין 2012 ל-2014, כלל שיתופי פעולה עם אמנים כגון די ג'יי פאנה, חוסה אנטוניו בניטס סראנו והכנר ואסקו ואסילב.

 2015–הווה: תחילת קריירה קולנועית, מלק 2 ואירוויזיון 2025 
ב-29 במאי 2015 יצא השיר "In My Mind" מתוך הסרט It's Now or Never, שבו הופיעה מלודי בתפקידה הקולנועי הראשון. במקביל הקימה עם אחיה אלאסר את הצמד "מלק 2", שהוציא את הסינגל "Tú lo sabes" ב-2 ביוני 2015.

ב-29 ביוני 2018 יצא הסינגל "Parapapá", אשר הוקלט במיאמי. ב-15 בפברואר 2019 יצא השיר "Rúmbame", לצד הקליפ שהושק ב-26 בפברואר.

ממוזער|308x308px|מלודי והרקדנים שלה לאחר ניצחונה בקדם הספרדי לאירוויזיון 2025
באוקטובר 2024 שימשה מלודי כשופטת אורחת בעונה הרביעית של Drag Race España.

ב-12 בנובמבר נחשף על ידי תאגיד השידור הספרדי RTVE כי מלודי עתידה להשתתף בקדם הספרדי לאירוויזיון 2025, "בנידורם פסט", עם השיר "Esa diva". ב-30 בינואר 2025 העפילה לגמר לאחר שסיימה בין המקומות הראשונים בחצי הגמר השני של התחרות. בגמר, שנערך ב-1 בפברואר, זכתה במקום הראשון לאחר שקיבלה את מרבית הנקודות בקהל ודורגה במקום השלישי בהצבעת השופטים. בעקבות כך, נבחרה לייצג את  בתחרות הזמר של האירוויזיון.

 באירוויזיון 2025 
 כיוון שספרד חברה ב"חמש הגדולות", היא העפילה לגמר אוטומטית. עם זאת, היא הופיעה והצביעה בחצי הגמר הראשון שהתקיים ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מלודי הופיעה אחרי  ולפני .

זמן קצר לאחר שידור חצי הגמר הראשון נערכה הגרלת הקצאה שקבעה באיזו מחצית תופיע כל מדינה בגמר. מלודי שובצה להופיע במחצית הראשונה. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. מלודי שובצה כהופעה השישית, אחרי  ולפני . ספרד דורגה במקום ה-24 עם 37 נקודות; 27 נקודות מהשופטים, ו-10 נקודות מהקהל.

 חיים אישיים 
מלודי בזוגיות עם שחקן כדורעף החופים איגנסיו באטז'אן, ויש להם ילד אחד.

 דיסקוגרפיה 

 אלבומים 
שם האלבוםתאריך יציאה לאורDe pata negra17 ביוני 2001Muévete10 ביוני 2002T. Q. M.23 ביוני 2003Melodía18 באוקטובר 2004Los buenos días19 במאי 2008Mucho camino por andar9 ביוני 2014

 סינגלים 
שנת יציאה לאורסינגלים שיצאו בשנה זאת2001 El baile del gorila
 De pata negra
 La calculadora
 Papi, ¿qué me pasa a mí?
 Besos de cristal2002 Muévete
 ¡Cuidado con el toro!
 De hombro a hombro2003 Será
 Dabadabadá
 No sé
 Bésame, Drácula
 Canción de Meg (BSO de la película Hércules)2004 Y ese niño
 La novia es chiquita
 Loca2008 Te digo adiós
 Los buenos días
 Nadie
 Sin ti a mi lado2009 Amante de la luna (preselección española de Eurovisión 2009)2010 El baile del gorila (nueva versión)2012 Ten cuidaíto2013 No sé (versión merengue, con DJ Pana)2014 Hoy me voy (con DJ Pana)
 ¡Cuánto me cuesta!
 Gritaré
 Mucho camino por andar2015 In my mind (BSO de la película Ahora o nunca)2018 Parapapá2019 Rúmbame
 Magnetismo Versión Acústico
 Mátame (con Descemer Bueno y El Micha)2020 No Sé Versión Acústico
 Y Ese Niño Versión Acústico
 Pepe Versión Acústico
 Las cosas del amor2021 No Sé (con Explosión de Iquitos)
 Sin Ley2022 Sobe Son2023 Mujer Loba
 La Putukita (con María Peláe)
 Y Ese Niño 2.0 (con Joana Santos y Sergio Contreras)
 El Trato2024 Bandido
 Esa diva2025 El apagón

 קישורים חיצוניים 


 הערות שוליים 

קטגוריה:זמרות ספרדיות
קטגוריה:שחקניות ספרדיות
קטגוריה:נציגי ספרד באירוויזיון
קטגוריה:משתתפי אירוויזיון 2025
קטגוריה:ספרדיות שנולדו ב-1990
קטגוריה:ספרדים שנולדו ב-1990